**ΠΡΟΓΡΑΜΜΑ EΡΕΥΝΗΤΙΚΗ ΑΡΙΣΤΕΙΑ**

**ΕΚΔΗΛΩΣΗ ΕΝΔΙΑΦΕΡΟΝΤΟΣ**

Η υποτροφία είναι 1000 ευρώ αφορά αποκλειστικά τους τρέχοντες μεταπτυχιακούς φοιτητές του **ΠΜΣ Δίγλωσση Ειδική Αγωγή και Εκπαίδευση**. Οι προτάσεις θα υποβάλλονται **μόνο** ηλεκτρονικά με βάση τυφλό σύστημα (**με βάση τον κλειδάριθμο**) που σας έχει επιδώσει ο κ. Σαλακίδης και θα κριθούν από τριμελή επιτροπή ειδικών που αποτελείται από τους κ.κ. Αλευριάδου Α., Καθηγήτρια Ειδικής Αγωγής ΠΤΝ ΠΔΜ, Μαυροπαλιά Τ., ΕΔΙΠ ΠΤΔΕ ΠΔΜ, και Γκιαούρη, Σ. Δρ. ΠΔΜ και Επιστημονικό Συνεργάτη ΠΔΜ. Κάθε άτομο μπορεί να υποβάλλει μόνο **μία(1)** πρόταση και είναι αποκλειστικά ατομική (δεν γίνονται δεκτές ομαδικές ερευνητικές προτάσεις).

Τα κριτήρια απόδοσης της υποτροφίας είναι τα ακόλουθα:

1. To θέμα να αφορά στην Ειδική Αγωγή σε οποιαδήποτε διάστασή της. Δεν θα αξιολογηθούν προτάσεις που δεν εμπίπτουν στο γνωστικό αντικείμενο της Ειδικής Αγωγής.
2. Η πρωτοτυπία της πρότασης, η μεθοδολογία έρευνας (βλ. και το σχετικό έντυπο που θα πρέπει να αποστείλετε ηλεκτρονικά) καθώς και ο ρεαλιστικός χρόνος έρευνας, υλοποίησης και συγγραφής της εργασίας (με βάση το σχέδιο που θα καταθέσετε). ΠΡΟΣΟΧΗ-Η πρόταση έρευνας που θα υποβάλετε θα κριθεί με βάση το σχέδιο που θα υποβάλλετε, θα επιλεγεί η πρόταση. Κατόπιν ο υπότροφος θα υλοποιήσει την έρευνα, θα συγγράψει το ερευνητικό άρθρο και στο τέλος θα του επιδοθεί η υποτροφία. Το ΠΔΜ διατηρεί το δικαίωμα να μην επιδώσει την υποτροφία σε περίπτωση μη έγκαιρης καταβολής του ερευνητικού άρθρου. Η πρόταση μπορεί να κατατεθεί στην Ελληνική ή Αγγλική γλώσσα (δεν επηρεάζει εάν στη συνέχεια γράψετε το επιστημονικό άρθρο σε άλλη γλώσσα).

Η πρόταση ερευνητικής αριστείας (βλ. επισυναπτόμενο έντυπο) θα πρέπει να κατατεθεί έως την **Κυριακή 16 Σεπτεμβρίου 2018 αποκλειστικά ηλεκτρονικά** στη διεύθυνση <http://diaviou.nured.uowm.gr/pmsbse/aristeia/aristeia.php>.

Θα πρέπει να συμπληρώσετε το έντυπο αίτηση το οποίο θα βρείτε στην ιστοσελίδα του μεταπτυχιακού <http://blogs.uowm.gr/bilingualspecialeducation/> να το **μετατρέψετε σε μορφή pdf (το σύστημα δέχετε μόνο αρχείο pdf) και να το μετονομασετε, βάζοντας ως όνομα τον 16φήφιο κλειδάριθμο που σας έχει δοθεί πχ pws1qsd452per9nz.pdf .** Στη συνέχεια με την χρήση του κωδικού (κλειδάριθμου) που σας έχει δοθεί θα ανεβάσετε το αρχείο αυτό.

Στην πρόταση **δεν** θα πρέπει να αναγράφετε πουθενά το όνομά σας. Πρόταση που αναφέρει το ονοματεπώνυμο του υποψήφιου υπότροφου **δεν** θα αξιολογηθεί. Μετά την επιτυχή υποβολή της πρότασης δεν υπάρχει δυνατότητα εκ νέου υποβολής πρότασης με τον συγκεκριμένο κλειδάριθμο ούτε τροποποίησης της.

Ενδεικτικό Χρονοδιάγραμμα υλοποίησης- Αποτελέσματα Τριμελούς Επιτροπής **31/9/2018**

Ανάληψη εργασιών –Υλοποίηση έρευνας **1/10/2019 έως 10/12/2018**

Συγγραφή έρευνας και κατάθεση επιστημονικού άρθρου στην Τριμελή Επιτροπή **11/12/2018- 27/1/2019.**

Ο μεταπτυχιακός φοιτητής που θα του αποδοθεί η ερευνητική αριστεία οφείλει να παραδώσει:

1. το αρχικό αρχείο pdf που ανέβασε ηλεκτρονικά χωρίς να έχει γίνει καμία επεξεργασία (Θα ζητηθεί μετά την επιλογή της πρότασης και θα ελεγχτεί σε σχέση με το αρχείο που έχει ανέβει στο σύστημα),
2. το ερευνητικό άρθρο προς δημοσίευση έως τις **27/1/2019** **στην Ελληνική ή Αγγλική Γλώσσα.**

Θα πρέπει να έχει επιλέξει το επιστημονικό περιοδικό προς δημοσίευση σε συμφωνία με την τριμελή επιτροπή και το προς δημοσίευση ερευνητικό άρθρο ως παραδοτέο θα πρέπει να τηρεί τις στιλιστικές προδιαγραφές του επιλεγόμενου περιοδικού. Κατά τη διάρκεια συγγραφής του ερευνητικού άρθρου ο υπότροφος μπορεί να λαμβάνει επιστημονική υποστήριξη και καθοδήγηση από την Τριμελή Επιτροπή, η οποία θα είναι υπεύθυνη για τις τελικές διορθώσεις. Το άρθρο που θα δημοσιευθεί σε επιστημονικό περιοδικό με κριτές θα φέρει ως πρώτο όνομα το όνομα του υπότροφου και κατόπιν τα μέλη της επιτροπής.

Για οποιαδήποτε απορία τεχνικής φύσης μπορείτε να απευθύνεστε στον κ. Σαλακίδη.

Για θέματα επιστημονικής υφής στην κ. Αλευριάδου.